b'\n_START_ARTICLE_\nC\xc4\x83lug\xc4\x83reni, Mure\xc8\x99\n_START_SECTION_\nDate demografice\n_START_PARAGRAPH_\nConform datelor recens\xc4\x83m\xc3\xa2ntului din 2011 num\xc4\x83ra 618 de locuitori, dintre care 478 maghiari, 107 rom\xc3\xa2ni, 28 rromi, \xc8\x99i 5 de etnie nedeclarat\xc4\x83.\n_START_SECTION_\nCimitirul \xc8\x99i capela\n_START_PARAGRAPH_\n\xc3\x8en cimitirul local se g\xc4\x83se\xc8\x99te capela romano-catolic\xc4\x83 construit\xc4\x83 din lemn \xc3\xaen secolul al XVIII-lea. Cimitirul este renumit pentru poarta secuiasc\xc4\x83 de la intrare, colec\xc8\x9bia semnificativ\xc4\x83 de monumente funerare vechi \xc8\x99i teiul secular de l\xc3\xa2ng\xc4\x83 Capela Sf\xc3\xa2ntul Ioan Botez\xc4\x83torul.\n_START_SECTION_\nM\xc4\x83n\xc4\x83stirea franciscan\xc4\x83\n_START_PARAGRAPH_\nM\xc4\x83n\xc4\x83stirea franciscan\xc4\x83, ridicat\xc4\x83 ini\xc8\x9bial la poalele dealului, \xc3\xaen st\xc3\xa2nga sc\xc4\x83rilor acoperite, a fost atestat\xc4\x83 \xc3\xaen 1298 \xc3\xaentr-un document emis de papa Bonifaciu al VIII-lea, care a acordat indulgen\xc8\x9be celor care o viziteaz\xc4\x83. Dup\xc4\x83 1948, a fost desfiin\xc8\x9bat\xc4\x83 de autorit\xc4\x83\xc8\x9bi, iar \xc3\xaen cl\xc4\x83dire s-a amenajat un centru de recuperare neuropsihiatric\xc4\x83.\n_START_SECTION_\nSitul roman\n_START_PARAGRAPH_\nPe o c\xc3\xa2mpie de pe malul Nirajului, unde \xc3\xaen antichitate trecea drumul limes-ului estic, se afla castrul \xc8\x99i vicus-ul roman. Folosind un lan\xc8\x9b de turnuri de observare \xc8\x99i exploat\xc3\xa2nd barierele naturale ale mun\xc8\x9bilor de l\xc3\xa2ng\xc4\x83 Gurghiu \xc8\x99i subcarpa\xc8\x9bii T\xc3\xa2rnavei Mici, garnizoana avea sarcina de a asigura valea superioar\xc4\x83 a Nirajului \xc8\x99i valea S\xc4\x83c\xc4\x83dat prin care drumurile folosite din vremurile preromane conduceau \xc3\xaen Barbaricum. \xc3\x8en anul 2015, prin cooperarea dintre autorit\xc4\x83\xc8\x9bile locale \xc8\x99i regionale, a fost posibil\xc4\x83 \xc3\xaencetarea utiliz\xc4\x83rii agricole pe c\xc3\xa2teva hectare de teren agricol \xc8\x99i demararea proiect\xc4\x83rii unui parc arheologic sub conducerea Muzeului Jude\xc8\x9bean Mure\xc8\x99.'